Ladislas Starevich
<s>Ladislas Starevich (rođen kao Władysław Starewicz; 8. august 1882 - 26. februar 1965) je bio rusko-francuski filmski režiser poljskog porijekla, poznat kao jedan od pionira lutkarske animacije.</s>

<s>Rođen je u poljskoj plemićkoj porodici rodom iz današnje Litve (koja je tada bila dio Ruskog Carstva.</s><s>Za film se počeo zanimati nakon što je 1910. godine postavljen za direktora Prirodoslovnog muzeja u Kauanasu, pri čemu su mu posebnu pažnju privukli insekti.</s><s>O njima je snimio nekoliko kratkih dokumentarnih filmova; sklonost jelenaka da ugibaju pod svjetlom reflektora ga je potakla da njihov život rekonstruira putem filmske animacije.</s>

<s>Godine 1911. se zaputio u Moskvu i postao bliski suradnik producenta Aleksandra Hanžonkova.</s><s>Za njega je snimio niz zapaženih ostvarenja, među kojima se ističe igrano-animirani film Noć pred Božić za koji je dobio i međunarodna priznanja.</s><s>Nakon Oktobarske revolucije je za vrijeme građanskog rata iz Moskve pobjegao nad Krim pod vlašću belogardejaca, prije nego što je pred pobjedničkom Crvenom armijom emigrirao u Francusku.</s>

<s>U Francuskoj je nastavio raditi na razvoju tehnika animacije, a što je kulminiralo 1930. godine sa znamenitim animiranim filmom Le Roman de Renard koji je, nakon što je 1937. godine distribuiran sa nadodanim zvukom, postao jednim od prvih cjelovečernjih ostvarenja u historiji animacije.</s>

<s>Vanjske veze 
 Site consacré à Ladislas Starevitch
 
  Deux films de Ladislaw Starewicz sur UbuWeb</s>

<s>Ruski filmski režiseri
Francuski filmski režiseri
Francuski animatori
Pioniri filma</s>

